Oficiālais Vēstnesis L 073 , 14/03/1997 Lpp. 0019 - 0023



Komisijas Lēmums (1997. gada 17. februāris) par būvizstrādājumu atbilstības apliecināšanas procedūru attiecībā uz koka konstrukciju būvelementiem un palīgmateriāliem, ievērojot Padomes Direktīvas 89/106/EEK 20. panta 2. punktu (Dokuments attiecas uz EEZ) (97/176/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu normatīvu un administratīvu aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši sakarā ar tās 13. panta 4. punktu, tā kā Komisijai ražojuma atbilstības apliecināšanai no Direktīvas 89/106/EEK 13. panta 3. punktā paredzētajām divām procedūrām jāizraugās viena "iespējami mazāk apgrūtinoša procedūra, kas atbilst drošības prasībām"; tā kā tas nozīmē, ka attiecībā uz konkrēto ražojumu vai ražojumu grupu jāpieņem lēmums par to, vai ražošanas procesa kontroles sistēma, par kuru atbild ražotājs, ir nepieciešams un pietiekams atbilstības apliecināšanas nosacījums, un vai kādu iemeslu dēļ, kas saistīti ar 13. panta 4. punktā noteikto kritēriju pilnīgu ievērošanu, jāpiesaista apstiprināta sertifikācijas iestāde; tā kā 13. panta 4. punktā paredzēts, ka šādi noteiktā procedūra jānorāda pilnvarojumos un tehniskajās specifikācijās; tā kā tāpēc ir vēlams definēt ražojumus un ražojumu grupas tādā pašā veidā kā pilnvarojumos un tehniskajos noteikumos; tā kā abas 13. panta 3. punktā noteiktās procedūras sīki aprakstītas Direktīvas 89/106/EEK III pielikumā; tā kā tāpēc skaidri jānorāda paņēmieni, kā katram ražojumam vai ražojumu grupai šīs divas procedūras jāizmanto ar atsauci uz III pielikumu, jo III pielikumā var izvēlēties noteiktas sistēmas; tā kā 13. panta 3. punkta a) apakšpunktā minētā procedūra atbilst III pielikuma 2. punkta ii) apakšpunktā izklāstītajam pirmajam variantam bez pastāvīgas uzraudzības, kā arī otrajam un trešajam variantam, bet 13. panta 3. punkta b) apakšpunktā minētā procedūra atbilst III pielikuma 2. punkta i) apakšpunktā izklāstītajam pirmajam variantam ar pastāvīgu uzraudzību, kā arī III pielikuma 2. punkta ii) apakšpunktam; tā kā šajā lēmumā noteiktie pasākumi atbilst Būvniecības pastāvīgās komitejas atzinumam, IR PIEŅĒMUSI ŠO LĒMUMU. 1. pants I pielikumā minēto ražojumu un ražojumu grupu atbilstību apliecina, izmantojot procedūru, kur ražotājs pilnībā atbild par ražošanas procesa kontroles sistēmu, garantējot ražojuma atbilstību attiecīgajām tehniskajām specifikācijām. 2. pants II pielikumā minēto ražojumu atbilstību apliecina, izmantojot procedūru, kur papildus ražotāja lietotajai ražošanas kontroles sistēmai ražošanas procesa kontroles vai paša ražojuma novērtēšanu un uzraudzību veic apstiprināta sertifikācijas iestāde. 3. pants III pielikumā minēto ražojumu atbilstības apliecināšanas procedūru norāda saskaņoto standartu pilnvarojumos. 4. pants Šis lēmums ir adresēts dalībvalstīm. Briselē, 1997. gada 17. februārī Komisijas vārdā – Komisijas loceklis Martin bangemann [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS Koka konstrukciju būvelementu savienotājelementi Koka būvelementu konektori, zobainie un šķeltgredzena konektori, cilindriskie un zobainie koka un tērauda pretbīdņi, kokskrūves, bultskrūves un koka naglas. Šie būvizstrādājumi var būt apstrādāti ugunsdrošības palielināšanai, aizsardzībai pret bioloģiskajiem bojājumiem vai arī neapstrādāti. -------------------------------------------------- II PIELIKUMS Masīvu koka konstrukciju būvelementi Elementi Tiltu elementi, kopņu elementi, grīdu elementi, sienu elementi, jumta elementi, piemēram, sijas, arkas, griestu sijas, spāres, statņi, stabi, pāļi. Konstrukciju komplekti Kopnes, grīdas, sienas, jumti, rāmji. Šie būvizstrādājumi var būt apstrādāti ugunsdrošības palielināšanai, aizsardzībai pret bioloģiskajiem bojājumiem vai arī neapstrādāti. Koka stabi Līmētas nesošas koka konstrukcijas un citi līmēti koka būvelementi Elementi Tiltu elementi, kopņu elementi, grīdu elementi, sienu elementi, jumta elementi, piemēram, sijas, arkas, griestu sijas, spāres, statņi, stabi, pāļi. Konstruktīvie elementi Kopnes, grīdas, sienas, jumti, rāmji. Šie būvizstrādājumi var būt apstrādāti ugunsdrošības palielināšanai, aizsardzībai pret bioloģiskajiem bojājumiem vai arī neapstrādāti. -------------------------------------------------- III PIELIKUMS RAŽOJUMU GRUPA KOKA KONSTRUCIJU BŪVELEMENTI (1/3) Sistēmas atbilstības apliecināšanai Attiecīgajos saskaņotajos standartos turpmāk uzskaitītajiem ražojumiem un tiem paredzētajiem izmantošanas veidiem CEN/Cenelec (Eiropas Standartizācijas komiteja/Eiropas Elektrotehniskās standartizācijas komiteja) ir uzdots noteikt šādas atbilstības apliecināšanas sistēmas: Ražojums(-i) | Izmantošanas veids(-i) | Ugunsdrošības līmenis vai kategorija (līmeņi vai kategorijas) (degamība) | Atbilstības apliecināšanas sistēma(-as) | Šajā ailē uzskaitītie būvizstrādājumi var būt apstrādāti ugunsdrošības palielināšanai, aizsardzībai pret bioloģiskajiem bojājumiem vai arī neapstrādāti | Tiltu, sliežu ceļu un ēku būvei | A, B, C | 1 | Masīvu koka konstrukciju būvelementi | | A, B, C, A, D, E, F | 2+ | Elementi | | | | Tiltu elementi, kopņu elementi, gulšņi, grīdu elementi, sienu elementi, jumta elementi, piemēram, sijas, arkas, griestu sijas, spāres, statņi, stabi, pāļi | | | | Konstruktīvie elementi | | | | Kopnes, grīdas, sienas, jumts, rāmji | | | | Koka stabi un stati | Virszemē izvietotām līnijām | | 2+ | Ražojums(-i) | Izmantošanas veids(-i) | Ugunsdrošības līmenis vai kategorija (līmeņi vai kategorijas) (degamība) | Atbilstības apliecināšanas sistēma(-as) | Šajā ailē uzskaitītie būvizstrādājumi var būt apstrādāti ugunsdrošības palielināšanai, aizsardzībai pret bioloģiskiem bojājumiem vai arī neapstrādāti. | Tiltu un ēku būvei | | 1 | Līmētas nesošas koka konstrukcijas un citi līmēti koka būvelementi | | | | Elementi | | | | Tiltu elementi, kopņu elementi, gulšņi, grīdu elementi, sienu elementi, jumta elementi, piemēram, sijas, arkas, griestu sijas, spāres, statņi, stabi, pāļi | | | | Konstrukcijas | | | | Kopnes, grīdas, sienas, jumts, rāmji | | | | Ražojums(-i) | Izmantošanas veids(-i) | Ugunsdrošības līmenis vai kategorija (līmeņi vai kategorijas) (degamība) | Atbilstības apliecināšanas sistēma(-as) | Šajā ailē uzskaitītie būvizstrādājumi var būt apstrādāti ugunsdrošības palielināšanai, aizsardzībai pret bioloģiskajiem bojājumiem vai arī neapstrādāti. | Nesošo koka konstrukciju būvelementiem (detaļām) | | 3 | Koka konstruktīvo detaļu savienojumu elementi | | | | Koka detaļu konektori, šķeltgredzena konektori, tērauda un koka cilindriskie un zobainie pretbīdņi, kokskrūves, bultskrūves, koka naglas | | | | --------------------------------------------------